بنك الاسكندريه اتأسس سنة 1957 كشركه مساهمه مصريه. تم خصخصه البنك ببيع 80% من اسهمه لمجموعه سان باولو الايطاليه فى 17 اكتوبر 2006. ملكية الحصه الحاكمه فى بنك الاسكندريه الى مجموعه سان باولو انتيزا و اللى ولدت باندماج مجموعتين ماليتين ايطاليتين و هما بنك انتيزا وسان باولو امى. بنك الاسكندريه حاليا تحت لواء مؤسسه ماليه عالميه مجموعه سان باولو انتيزا (Intesa Sanpaolo) اللى بتعتبر الاكبر على مستوى ايطاليا و التالته بين بنوك منطقه اليورو. اطلق بنك الاسكندريه استراتيجيه طموحه للتطوير للتواؤم مع نظم و آليات العمل المبتكره لمجموعه Intesa Sanpaolo, و اللى بتتضمن اعادة صياغه شكل العمليات المصرفيه و استحداث منتجات و خدمات مصرفيه بتناسب كافه الشرائح و كل العملا, مع تدعيم العماله بكفاءات بخبرات دوليه فى مختلف المجالات لتشهد السنوات التلاته الجايه مولد عملاق مصرفى بالسوق المصريه عنده عراقه و اصول تاريخيه وآليات وتقنيات السوق الحديثه. بيمتلك بنك الاسكندريه شبكة فروع محليه تبلغ 171 وحده بتقدم خدماتها لحوالى 1.5 مليون عميل. بيتبنى البنك خطط توسعيه محليا للوصول بوحداته المصرفيه لنحو 350 وحده, بهدف مضاعفه الحصه السوقيه للبنك من اجمالى الخدمات المصرفيه و مضاعفه ميزانيه البنك. يخطط البنك للتوسع اقليميا فى منطقة الخليج وشمال افريقيا, و عالميا من خلال فروع له فى ايطاليا.